
Na temelju članka 24. stavka 3. Zakona o sustavu strateškog planiranja i upravljanja razvojem Republike Hrvatske (NN 123/17), članka 2. stavka 1. točke 9. Uredbe  o smjernicama za izradu akata strateškog planiranja od nacionalnog značaja i od značaja za JLP(R)S (NN 89/18) i članka 50. Statuta Grada Čazme („Službeni vjesnik“ Grada Čazme 13/21) gradonačelnik Grada Čazme donosi

ODLUKU

o pokretanju postupka izrade Provedbenog programa Grada Čazme za mandatno razdoblje 2021.-2025. godine


Članak 1.

Ovom se Odlukom pokreće postupak izrade Provedbenog programa Grada Čazme za mandatno razdoblje 2021.-2025. godine (u daljnjem tekstu: Provedbeni program).

Članak 2.
 
Provedbeni program je kratkoročni akt strateškog planiranja kojim će se definirati posebni ciljevi za provedbu strateških i posebnih ciljeva za daljnji razvoj Grada Čazme u skladu s definiranim ciljevima Nacionalne razvojne strategije RH 2020-2030 (NN 13/21).

Članak 3. 

Provedbeni program bit će usmjeren na definiranje osnovnih polazišta daljnjeg uravnoteženog  razvoja Grada Čazme, utemeljenog na održivom i učinkovitom korištenju raspoloživih resursa, sukladno načelu partnerstva i suradnje te ostalim temeljnim načelima politike regionalnog razvoja, a izradit će se sukladno Uputama za izradu provedbenih programa Jedinica lokalne i područne (regionalne) samouprave (Dokument: UI-PPJLP(R)S- Inačica: 1.1).





Članak 4.

Gradonačelnik će imenovati Radno tijelo koje će sudjelovati u cijelom postupku izrade Provedbenog programa, a za administrativno-tehničke poslove zadužuje se Upravni odjel za proračun, komunalno gospodarstvo, gospodarstvo, zaštitu okoliša i ekologiju.


Članak 5.

O ovoj Odluci informirat će se javnost sukladno odredbama Zakona o sustavu strateškog planiranja i upravljanja razvojem Republike Hrvatske, objavom na službenim stranicama Grada Čazme. 

Članak 6. 

Ova Odluka stupa na snagu danom donošenja i objavit će se u „Službenom vjesniku“ Grada Čazme. 


					 	   Gradonačelnik 
						Dinko Pirak, prof., v.r.

